ClickHolen logo
**ClickHole** on The Onionin omistaman G/O Median satiirinen verkkosivusto, joka parodioi BuzzFeedin kaltaisia klikkiotsikoihin keskittyviä sivustoja. ClickHole julkistettiin 12. kesäkuuta 2014. Kriitikoiden mukaan syvemmällä tasolla ClickHole havainnollistaa sosiaalisessa mediassa olevan sisällön "pinnallista luonnetta".

Vuonna 2020 verkkosivuston osti Cards Against Humanity -yhtiö.

Suuntaus
--------

ClickHolen päämäärä on pilkata mediasivustoilla julkaistua sisältöä satiirin avulla ja yrittää tehdä omasta sisällöstään jaettavan arvoista. Oman sivustonsa mukaan ClickHole pyrkii "varmistamaan, että kaikki [sen] sisältö vetoaa ja johtaa harhaan [sen] lukijaa juuri sen verran että siitä tulee viraali".

Sisältö
-------

ClickHole julkaisee sisältöä artikkeleiden, videoiden, kyselyiden, blogien ja diaesityksien muodossa. ()

Julkistamisensa jälkeen ClickHole on julkaissut parodioita nostalgisesta sisällöstä, neuvoja, motivoivia lainauksia, urheiluanalyysejä, niksejä, muotiin liittyvää sisältöä ja "ajatuksia herättäviä teoksia" (jotka imitoivat BuzzFeedin ja Upworthyn julkaisuja). Toinen suosittu ClickHolen ominaisuus on TV-ohjelmien, verkkosivustojen ja muiden, yleensä hiljattaisten, populaarikulttuurin ilmiöiden "suullinen historia".

ClickHolessa toimivat journalistit (eli ClickHole-tiimi) tapaavat säännöllisesti aivoriihessä miettiäkseen uusia ideoita ja aiheita joista kirjoittaa. Tiimi käyttää sosiaalisesta mediasta löytämäänsä sisältöä inspiraationa aiheille, joita satirisoida. Tämä sisältö muistuttaa yleensä klikkiartikkeleita, joita jaetaan paljon.
ClickHole varmistaa että sen työntekijät kiinnittävät huomiota siihen miten jokaista aihetta käsitellään satiirisesta näkökulmasta siten, että ideat ilmaistaan onnistuneesti. On myös paljastettu, että ClickHole-tiimi kokeilee vielä eri ideoita nähdäkseen mitkä yleisö ottaa parhaiten vastaan.

ClickHolessa julkaistua sisältöä jaetaan myös sosiaalisessa mediassa, esimerkiksi Facebookissa, YouTubessa, Instagramissa, Twitterissä, Tumblrissa ja Pinterestissä.

Helmikuussa 2017, ClickHole vaihtoi nimensä väliaikaisesti Cruftiksi. Vaihto oli selittämätön, ja alkuperäinen nimi vaihdettiin takaisin seuraavana päivänä.

17. toukokuuta 2017 ClickHolen nimi muutettiin PatriotHoleksi ja se julisti olevansa (suom.) "ainoa viraali mediasivusto tarpeeksi rohkea HUUTAAKSEEN OIKEISTA amerikkalaisista" ja (suom.) "Internetin viimeinen kannanotto vasemmistolaisen median tyranniaa vastaan". Ollessaan PatriotHole, ClickHolen journalistinen tyyli muuttui konservatiivisia uutissivustoja, esim. Breitbartia ja InfoWarsia, muistuttavaksi.
Sivun logo muuttui PatriotHole-aikana oranssista spiraalikuviosta valkoiseksi, oranssiviivaiseksi kotkaksi. Kaksi päivää myöhemmin, sivu muutettiin ennalleen, mutta PatriotHolesta tuli kuitenkin erillinen osa ClickHolea.

Elokuun 29. päivänä 2017, PatriotHole esitteli Doug Baxterin eponyymisen nettisarjansa juontajaksi. Sarja alkoi syyskuun 6. päivänä 2017.
Nettisarjan tärkeänä osana on Baxterin parodia salaliittoteoristi Alex Jonesista.

Toukokuun 9. päivänä 2018, ClickHole julkaisi uuden liberaaliteemaisen sivuston nimeltä ResistanceHole.

Vastaanotto
-----------

ClickHolen alkuperäisyyttä on kritisoitu. On väitetty, että ClickHole käytti Upworthya, *The Huffington Post*ia ja BuzzFeedia inspiraationa artikkeleihinsa, diaesityksiinsä and kyselyihinsä. Sata päivää julkaisunsa jälkeen, Clickhole keräsi paljon ylistystä bloggaajilta ja *The Onion* -nettisivun lukijoilta. 36% prosenttia Clickholen tietoliikenteestä syntyi Facebookin kautta tehdyn jakamisen takia.

Nyt ClickHolen formaattia jäljittelevät satiiriset yliopistolehdet kuten *The Michigan Every Three Weekly* ja *The Georgetown Heckler*.

Monet kirjoittajat ennustivat ClickHolen tulevan olemaan pitkäaikainen menestys, koska sen sisältö on jatkuvasti ollut luovaa ja tähdätty laajalle yleisölle. Kirjoittajat olettivat tämän toteutuvan, kunhan ClickHolen yleisö ymmärtää, että ClickHole parodioi klikkiotsikoita, mutta ei itse luo niitä.

### Julkkisten kautta saatu huomio

ClickHole sai uusia lukijoita, kun näyttelijä/ohjaaja George Takei mainitsi ClickHolen virallisen Facebook-käyttäjänsä julkaisussa sen jälkeen kun ClickHole-tiimi julkaisi hänelle omistetun artikkelin (artikkelin nimi suom. "10 asiaa joista toivomme George Takein pitävän tarpeeksi jakaakseen tämän listan") ja yritti ottaa häneen jatkuvasti yhteyttä sosiaalisen median kautta. Toisessa tilanteessa Robert Downey Jr.'n Facebook-käyttäjä julkaisi linkin artikkeliin (suom. "Miltä Robert Downey Jr. näyttäisi tänä päivänä"), jossa näyttelijä, oltuaan useita vuosia kuolleena, ilmoittaa (suom.): "Yritän aina uhmata odotuksia".

### Kiistelyt

Monet sosiaalisen median käyttäjät ovat ottaneet ClickHolessa olevia artikkeleita tosissaan ja ilmaisseet vihaansa ja hämmennystään Internetissä.

Hämmennystä on aiheutunut myös siitä, mikä Clickholen satiirin tavoite on; *The Guardian*-lehden artikkelin mukaan on epäselvää, onko ClickHole (suom.) "satiiri klikkiartikkeleista vai hyvää satiiria klikkiartikkeleiden muodossa".

Lähteet
-------

1. ↑  Oremus, Will (June 12, 2014). "Area Humor Site Discovers Clickbait", Slate.
2. ↑  Crouch, Ian (June 20, 2014). "Sucked into the ClickHole", The New Yorker.
3. ↑  Zinoman, Jason (July 15, 2014). "The Latest News That Isn't John Oliver and Clickhole Take Fake News in Opposite
4. ↑  Dewey, Caitlin (June 24, 2014). "The Onion Launched a Parody Site called Clickhole, and Not Everyone Got the Joke; What Happened Next Will Not Surprise You", Washington Post.
5. ↑
6. ↑
7. ↑  Oremus, Will. "Area Humor Site Discovers Clickbait". Slate.
8. 1 2  Gayomali, Chris. "THE FIRST 100 DAYS OF CLICKHOLE: HOW CREATIVITY (AND GEORGE TAKEI) KEEP THE ONION-Y SITE SIZZLING". Fast Company.
9. 1 2  "What is ClickHole?". ClickHole.
10. ↑  "Why has Clickhole changed its name to Cruft? • r/OutOfTheLoop". Reddit.
11. ↑   Firozi, Paulina (May 17, 2017). "The Onion's Clickhole rebrands as PatriotHole to parody conservative sites".
12. ↑   "ClickHole becomes PatriotHole to parody howling right-wing blogs".
13. ↑  "ClickHole And PatriotHole Are Teaming Up To Profit Off A Fracturing America". May 19, 2017.
14. ↑  "Watch 'PatriotHole' Starting 9.6.17".
15. ↑   "SHADOW MONEY: The Clinton Foundation Has Spent Billions Of Dollars To Discover A Way For WOMEN To Have Sex With EACH OTHER".
16. ↑  "RED ALERT: GLOBALIST BILLIONAIRES Have Arranged A SECRET MEETING In Davos Where They're ALL HANGING OUT WITHOUT ME!".
17. ↑   "DOUG BAXTER REVEALS THE TRUTH ABOUT 9/11".
18. ↑   "PatriotHole Exclusive: Protect Yourself At Your Most Vulnerable With PatriotHole Toilet Armor".
19. ↑  "ClickHole Joins the Fight Against Drumpf with the Launch of ResistanceHole". pastemagazine.com.
20. 1 2  Parker, Sam. "Can The Onion's Clickhole learn from the viral-hungry websites it targets?". The Guardian. Retrieved October 13, 2014.
21. ↑  "I always try to defy expectations. -Robert Downey Jr".
22. ↑  Dewey, Caitlin (June 24, 2014). "The Onion launched a parody site called Clickhole, and not everyone got the joke. (What happened next will not surprise you.)". Washington Post.

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:ClickHole